सनी देओल कर रहे हैं चुनाव प्रचार तो पापा धर्मेंद्र का खत्म नहीं हो रहा प्यार, बोले- मुझे जान से भी प्यारी है...देखें Video  
पठानकोट में धर्मेंद्र ने की पंजाब की मिट्टी की तारीफ
इंस्टाग्राम पर शेयर किया वीडियो
गुरदासपुर से चुनाव लड़ रहे हैं सनी
जहां एक तरफ बॉलीवुड अभिनेता सनी देओल (Sunny Deol) इन दिनों चुनाव प्रचार में व्यस्त हैं तो वहीं उनके पिता धर्मेंद्र (Dharmendra) थोड़ा-सा समय मिलते ही खेत खलिहानों में नजर आने लगते हैं. धर्मेंद्र का नेचर से प्यार और लगाव से हर कोई वाकिफ है. धर्मेंद्र आए दिन सोशल मीडिया पर मवेशियों और खेत-खलिहानों की फोटो तथा वीडियो शेयर करते हैं. ऐसा ही एक वीडियो धर्मेंद्र (Dharmendra) ने अपने इंस्टाग्राम अकाउंट से शेयर किया है. जिसमें वो पंजाब के पठानकोट में अपना खेतों के प्रति प्यार जाहिर करते नजर आ रहें हैं. धर्मेंद्र पठानकोट (Pathankot) की तारीफ करते हुए कह रहे हैं कि पंजाब की धरती, सोना-सोना उगता है यहां गेहूं. ये जमीन मुझे जान से प्यारी है. इसे प्यार से मां कहते हैं...
Punjab, mujhe janam dene wali meri ye dharti Maa, mujhe JAAN se Bihi pyaari hai.
A post shared by  Dharmendra Deol (@aapkadharam) on May 14, 2019 at 4:45am PDT
बता दें कि सनी देओल (Sunny Deol) बीजेपी (BJP) में शामिल हो गए हैं और इस बार वो पंजाब के गुरदासपुर (Gurdaspur) से चुनावी मैदान में उतरें हैं. सनी देओल का मुकाबला कांग्रेस के नेता सुनील जाखड़ से है. सुनील जाखड़ के गुरदासपुर पर विजयी रहने से पहले ये सीट विनोद खन्ना के पास थे. वे बीजेपी से सांसद थे. लेकिन उनके निधन के बाद सुनील जाखड़ इस सीट से जीते थे.

पंजाब की 13 लोकसभा सीटों पर 19 मई को चुनाव होने वाले हैं. ऐसे में सनी देओल इन दिनों चुनाव प्रचार में व्यस्त हैं. लेकिन चुनावों के बीच धर्मेंद्र जनता का ध्यान किसी न किसी तरह आकर्षित कर ही लेते हैं. धर्मेंद्र (Dharmendra) 83 वर्ष के हैं और उनका अधिकतर समय इन दिनों खेतो में ही बीतता है. कभी वे खेतो में काम करते नजर आते हैं तो कभी पेड़ों से फल तोड़ रहे होते हैं. धर्मेंद्र के ये वीडियो सोशल मीडिया पर खूब वायरल होते हैं.